Predkladacia správa

Na základe uznesenia vlády Slovenskej republiky č. 979/2001  k návrhu odpovede vlády Slovenskej republiky na Správu Európskeho výboru na zabránenie mučenia nel'udského či ponižujúceho zaobchádzania alebo trestania (CPT) z druhej periodickej návštevy Slovenska uskutočnenej v dňoch 9. až 18. októbra 2000, sa ministrovi vnútra, ministrovi spravodlivosti a ministrovi zdravotníctva uložila úloha D.3 podľa ktorej sa majú preskúmať možnosti  riešenia výberu lekára osobami zaistenými a zadržanými v zmysle odporúčaní Výboru CPT a predložiť návrh riešenia na rokovanie vlády do 31. decembra 2001.  

Na základe uznesenia vlády Slovenskej republiky č.29/2002 k návrhu na zmenu gestrorstva a termínu plnenia úlohy v bode D.3 uznesenia vlády Slovenskej republiky č. 979/2001 k návrhu odpovede vlády Slovenskej republiky na správu Európskeho výboru na zabránenie mučenia nel'udského či ponižujúceho zaobchádzania alebo trestania (CPT) z druhej periodickej návštevy Slovenska uskutočnenej v dňoch 9. až 18. októbra 2000  sa v uznesení vlády č. 979 v bode D.3 zmenil gestor úlohy z ministra vnútra na ministra zdravotníctva a termín úlohy z 31. decembra na 30. júna 2002.

Ministerstvo zdravotníctva Slovenskej republiky predkladá informáciu o možnosti  riešenia výberu lekára osobami zaistenými a zadržanými v zmysle odporúčaní Výboru CPT vypracovanú na základe stanovísk Ministerstva vnútra Slovenskej republiky, Ministerstva spravodlivosti  a  Generálneho riaditeľstva Zboru väzenskej a justičnej stráže. 

Materiál bol poslaný na medzirezortné pripomienkové konanie na Ministerstvo vnútra Slovenskej republiky a Ministerstvo spravodlivosti Slovenskej republiky, ktoré vyjadrili s predloženým návrhom informácie súhlas.